VM i ishockey for menn 2025 (toppdivisjonen)

**Toppdivisjonen i VM i ishockey for menn 2025** ble arrangert i Stockholm i Sverige og Herning i Danmark fra 9. til 25. mai 2025. Det var det 88. verdensmesterskapet i ishockey for menn arrangert av Det internasjonale ishockeyforbundet (IIHF). I toppdivisjonen deltar 16 lag fordelt på to grupper med åtte lag hver der de fire beste i hver gruppe går videre til kvartfinale.

USA vant sin tredje VM-tittel etter å ha slått Sveits 1–0 etter spilleforlengelse i finalen. Etter tre målløse perioder tok Tage Thompson med seg pucken inn i sveitsernes sone og avsluttet kontant i hjørnet og scoret det avgjørende målet 2.02 minutter inn i spilleforlengelsen. USA tok søndag sitt tredje VM-gull, men amerikanerne hadde ikke vunnet siden 1960. USA vant OL-turneringen i 1980, men siden har det vært gulltørke. USA vant dermed sitt første VM-gull siden Vinter-OL 1960 (OL-turneringen regnes også som verdensmesterskapet det året) og sitt første rene VM-gull på 92 år, i 1933). Sveitserne spilte sin fjerde VM-finale siden 2013 og endte igjen med sølvmedaljene. Det amerikanske laget dedikerte seieren til Johnny Gaudreau, USAs toppscorer gjennom tidene ved VM, som ble drept sammen med broren sin av en fyllekjører i august 2024. Sveitserne spilte sin fjerde VM-finale siden 2013 (og for andre år på rad) og måtte igjen nøyes med sølvmedaljene.

Flere av forhåndsfavorittene til å vinne VM-gull røk ut. Sverige var regnet som en av favorittene til å vinne gull på hjemmebane og stilte med et sterkt landslag fullt av NHL-stjerner. Etter semifinaletapet mot USA møtte laget imidlertid kraftig kritikk fra eksperter og mesterskapet ble omtalt som et fiasko. Svenskene reddet æren ved å beseire Danmark 6–2 i bronsefinalen og sikret dermed sin andre bronsemedalje på rad. De regjerende verdensmesterne fra Tsjekkia dominerte i gruppespillet innen de røk ut i kvartfinalen med et 2–5 tap til svenskene. Et stjernespekket canadisk lag, ledet av NHL-stjerner som Sidney Crosby og Nathan MacKinnon, dominerte likeledes i gruppespillet innen de på overraskende vis røk ut i kvartfinalen mot Danmark.

Danmark overrasket nok en gang positivt – både sportslig og organisatorisk – på hjemmebane og oppnådde med sin fjerdeplass sin beste plassering noensinne. Etter tre strake tap i åpningen slo danskene tilbake med imponerende seiere mot Kasakhstan (5–1), Norge (6–3) og Ungarn (8–2). Før den avgjørende kampen mot Tyskland fikk laget en betydelig forsterkning da NHL-stjernen Nikolaj Ehlers sluttet seg til troppen. Han markerte seg umiddelbart ved å score i kampen, som endte 2–1 til Danmark etter straffeslag. Dermed sikret danskene seg en plass i kvartfinalen for første gang siden 2016. I kvartfinalen sto de for en av de største skrellene i VM-historien da de slo Canada 2–1 og gikk til sin første VM-semifinale noensinne. Kampen ble senere døpt av internasjonale medier som «Miracle of Midtjylland». Den danske målvakten Frederik Dichow holdt nullen i to periode før Travis Sanheim satte inn 1–0 for Canada 5.17 minutter inn i den siste perioden etter pasning fra NHL-stjernen Sidney Crosby. Ehlers utlignet 2.17 minutter før slutt før Nick Olesen satte inn vinnermålet med 49 sekunder igjen. Tross tap i semifinalen og bronsefinalen sto danskene igjen med optimisme for fremtiden.

Østerrike imponerte også i årets mesterskap og overrasket ved å slå Latvia 6–1 og Slovakia 3–2 etter straffeslag, og sikret dermed østerriksk kvartfinale for første gang siden 1994. Nyopprykkede Slovenia sikret fortsatt tilstedeværelse i toppdivisjonen etter å ha beseiret Frankrike 3–1 og et poeng etter straffetap mot Østerrike. I gruppe B var det en jevn nedrykksduell mellom Kasakhstan, Norge og Ungarn. Innen siste kamp mot Ungarn var Norge avhengige av å vinne kampen i ordinær tid for å unngå nedrykk, men klarte å berge plassen etter en 1–0 seier over Ungarn. Nyopprykkede Ungarn overrasket positivt i mesterskapet og sikret med sin 4–2 seier over Kasakhstan og sveitisk seier over Kasakhstan seg for første gang noensinne fornyet plass i toppdivisjonen. Selv om Ungarn hadde en lengre periode på øverste nivå på 1930-tallet, skjedde dette før dagens nedrykksystem ble innført, og dette markerte derfor første gang landet hadde overlevd i toppdivisjonen gjennom sportslig kvalifisering.

Norge hadde et ujevnt og skuffende mesterskap sett opp mot den uttalte målsetningen om å nå kvartfinale. Turneringen startet katastrofalt med et tap mot Kasakhstan i åpningskampen, noe som preget resten av mesterskapet. Det norske laget slet med ujevne prestasjoner og fikk hard kritikk både fra eksperter og spillere, som rettet skarp skyts mot Norges Ishockeyforbund og landslagsledelsen for manglende utvikling og sportslig plan. Likevel fantes det lyspunkter: Norge spilte jevnt mot verdensmester Tsjekkia og tapte knepent 1–2, og leverte et spektakulært comeback mot USA, der de hentet opp 1–5 til 5–5 før de tapte 5–6 etter spilleforlengelse. Den 19 år gamle backen Stian Solberg stjal overskriftene med sitt imponerende hattrick mot USA. Etter flere tunge nederlag, inkludert et opprivende 3–6 tap mot Danmark på nasjonaldagen, sikret Norge til slutt plassen i toppdivisjonen med en livsviktig 1–0 seier over Ungarn i siste kamp. Mesterskapet huskes likevel mest for uforløst potensial, uro og spørsmål om veien videre for norsk ishockey, særlig sammenlignet med danskenes suksess i mesterskapet.

Den sveitsiske målvakten Leonardo Genoni ble kåret til turneringens mest verdifulle spiller (MVP) mens Tsjekkias David Pastrňák ble turneringens toppscorer med 15 målpoeng. Nick Olesen ble samtidig den første danske spilleren til å bli tatt ut på et allstar-lag til en VM-turnering på toppnivå.

## Valg av vertsnasjon
På IIHFs halvårskongress i september 2018 i Malta fremla de russiske, svenske og tsjekkiske ishockeyforbundene et felles forslag om at IIHF ved årskongressen i Bratislava i i mai 2019 skulle utdele vertskapene for VM-turneringerne i 2023, 2024 og 2025 på en gang, således at vertskapet for de tre mesterskapene ble tildelt henholdsvis Russland, Tsjekkia og Sverige. Forslaget ble godkjent av halvårskongressen med forbeholdet at de øvrige landene fikk mulighet for at by på ett av de tre vertskapene inntil 15. januar 2019.

Den 24. mai 2019 godkjente IIHFs årskongress at mesterskapet i 2025 skulle tildeles Sverige. Samtidig kunngjorde Svenska Ishockeyförbundet (SIF) at de hadde inngått en avtale med Danmarks Ishockey Union (DIU) om å dele vertskapet med Danmark. Vertsbyene ville bli avgjort på et senere tidspunkt. Avtalen ble formelt godkjent på IIHFs halvårlige kongress i Roma i september 2019. Den 17. juni 2021 offentliggjorde SIF og DIU at Stockholm og Herning skulle være vertsbyene for turneringen.

* ** [[Sverige]] og [[Danmark]]**
****[[Stockholm]] og [[Herning]]**
::Sverige har tidligere arrangert ishockey-VM elleve ganger: ni ganger som ene vertsnasjon  1949, 1954, 1963, 1969, 1970, 1981, 1989, 1995 og 2002) og to ganger hvor de har delt vertskapet (2012 og 2013). Danmark har arrangert VM på toppnivå én gang (2018). Den danske organisasjonekomitén fikk mye ros for å ha arrangert et meget vellykket mesterskap i 2018, og det var på bakgrunn av dette at Sverige valgte å dele vertskapet med danskene. Stockholm var hovedvertsby med Avicii Arena (tidligere kjent som «Globen»; tilskuerkapasitet på ) som vert for en gruppe, to kvartfinaler, begge semifinaler, bronsefinalen og finalen. Jyske Bank Boxen i Herning (tilskuerkapasitet på ) ville få en gruppe og to kvartfinaler.

## Arenaer

## Kvalifisering

## Turneringsformat
Turneringsformatet ble introdusert i 2012 og senest modifisert i 2019.

### Spilleformat
I gruppespillet ble de 16 lagene inndelt i to grupper med åtte lag i hver. Disse skulle spille en round robin på syv gruppespillskamper mot på forhånd kjente motstandere. De fire høyest rangerte lagene i hver gruppe avanserte til kvartfinalene. Lagene som ender på 5. til 7. plass i gruppene er ferdigspilte i årets turnering. De to lagene som samlet sett opnår de dårligste plasseringene i mesterskapet rykker ned til 1. divisjon gruppe A for 2026, mens de to best plasserte lagene i 1. divisjon gruppe A rykker opp til toppdivisjonen for 2025.

Kvartfinalene spilles på tvers av gruppene. Vinneren av hver gruppe møter nummer fire i den motsatte gruppen, mens nummer to møter nummer tre fra den motsatte gruppen (altså 1E mot 4F, 2E mot 3F, 1F mot 4E og 2F mot 3E). I semifinalene skal det best rangerte laget spille mot det lavest rangerte laget, mens den nest best rangerte semifinalisten skal spille mot det tredje best rangerte laget. Kriteriene for rangeringen er som følger: 1) plassering i gruppen, 2) antall poeng i gruppespillet, 3) målforskjell, 4) antall scorede mål, 5) rangering på IIHFs verdensranking innen turneringen. Vinnerne av semifinalene avanserer til finalen mens taperne av semifinalenes spiller om bronse.

### Poengsystem
I alle kampene ble poengene utdelt som følger:

* 3 poeng for seier i ordinær tid
* 2 poeng for seier i overtid eller etter straffeslagskonkurranse
* 1 poeng for tap i overtid eller etter straffeslagkonkurranse
* 0 poeng for tap

### Prosedyrer ved poenglikhet
Poengsystemet tillater ikke at en kamp ender uavgjørt. Hvis to lag har like mange poeng vil deres plassering avgjøres av deres innbyrdes oppgjør og vinneren av denne rangeret øverst.

Ved poenglikhet mellom to eller flere lag vil deres plassering avgøres av følgende tiebreakprosedyre:

***Trinn 1:** Med utgangspunkt i lagenes innbyrdes kamper dannes det en undergruppe hvor lagene rangeres etter antall poeng i disse kampene. 
***Trinn 2:** Hvis det fortsatt er poenglikhet vil målforskjell i innbyrdes oppgjør være avgjørende.
***Trinn 3:** Hvis det fortsatt er poenglikhet vil flest antall scorede mål i innbyrdes oppgjør være avgjørende.
***Trinn 4:** Hvis det fortsatt er poenglikhet vil lagenes resultater mot det nærmeste, best plasserte laget uten for undergruppen tas med i beregningen. Det øverst rangerte laget vil i dette tilfellet være laget med det beste resultatet(1. poeng, 2. målforskjell, 3. antall scorede mål) imot det nærmeste, best plasserte laget.
***Trinn 5:** Hvis det fortsatt er poenglikhet vil lagenes resultater mot det nærmeste, nest best plasserte laget uten for undergruppen tas med i beregningen.
***Trinn 6:** Hvis det fortsatt er poenglikhet tas det sportslige hensyn og lagenes plasserinv vil avgjøres av deres plassering på IIHFs verdensranking forut for mesterskapet.

### Prosedyre for overtid og straffeslag
Hvis en kamp ikke er avgjort etter ordinær spilletid skal det spilles en overtidsperiode, som vinnes når et av lagene scorer et mål («sudden death»). Alle overtidsperioder spilles med tre utespillere og en målvakt på hvert lag.

Lengden på overtidsperiodene er som følger:

* Gruppespillskamper: 5 minutters overtid etterfulgt av straffeslag
* Kvart-, semi- og bronsefinaler: 10 minutters overtid etterfulgt av straffeslag
* Finalen: 20 minutters overtidsperioder inntil et av lagene scorer et mål

Dersom kampen i gruppespillet, kvart-, semi- og bronsefinaler forblir uavgjort etter overtidsperioden skal kampen avgjøres med en straffeslagskonkurranse («Shootout», SO eller «Game Winning Shot», GWS). Fem forskjellige spillere fra hvert lag skiftes til å skyte inntil et avgjørende mål scores. Hvis det fortsatt står likt etter de fem forsøkene fortsetter straffeslagskonkurransen i omvendt rekkefølge og en spiller fra hvert lag skiftes til å skyte et enkelt, avgjørende straffeslag. Straffeslagskonkurransen fortsetter dermed med sudden death-format, hvor en spiller fra hvert lag slår straffeslag inntil en vinner er kåret. De samme eller nye spillere kan utvelges til de avgjørende straffeslagene. Alle spillerne som er oppført på matchprotokollen tillates å ta straffeslag, bortsett fra spillere som soner straffer som ikke er ferdig sonet eller spillere som er idømt liten disiplinærstraff eller matchstraff under kampen.

## Seeding

Seedingen i den innledende runden er basert på landenes plassering på IIHF verdensrankingen for 2024 (markert i parentes).

## Dommere
IIHF utnevnte 7. mai 2025 følgende 16 dommere og 16 linjedommere til å dømme kampene under turneringen.

## Tropper

Alle seksten deltakende lag, gjennom en bekreftelse fra deres respektive nasjonale forbund, skulle levere en liste over lagoppsett ved det første turneringsdirektoratsmøtet. Minimum er 15 utespillere og to målvakter og maskimum er 22 utespillere og tre målvakter.

Ved det første direktoratmøtet skulle lagene ha navngitt minimumsantallet av 15 utespillere (løpere og backer) og to målvakter. Spillerne skulle være tilstede i arenaen når direktoratmøtet ble avholdt. Andre spillere (opp til de maksimale 20 + 3) skulle innberettes til spillerkontroll to timer før enhver kampstart i turneringen. Spillere kunne tilføyes troppen gjennom hele turneringen inntil troppen var fulltallig (f.eks. med spillere fra blant annet NHL hvis de ble slått ut av Stanley Cup-sluttspillet eller i tilfelle av skader).

Under en kamp kunne laget ha 20 spillere og 2 målvakter i spill, og disse skulle være registrert på det offisielle lagkortet. En reservemålvakt kunne stå standby hvis en av de to startende målvaktene ikke lenger kunne spille.

## Gruppespill
Gruppene ble offentliggjort den 30. mai 2024. Den 19. august 2024 ble kampprogrammet offentliggjort.

Alle klokkeslett er gitt i lokal tid UTC+02.00.

### Gruppe A

### Gruppe B

## Sluttspill
Alle klokkeslett er gitt i lokal tid UTC+02.00.

### Rangering etter gruppespill

De fire best rangerte lagene i hver gruppe gikk videre til kvartfinalen. Alle lagene som avanserte fra gruppespillet ble rangert på grunnlag av følgende kriterier: 1) posisjon i gruppen, 2) antall poeng, 3) målforskjell, 4) antall scorede mål, 5) seeding før VM. Lagene som avanserte fra kvartfinalene ble omseedet, der det høyest rangerte gjenværende laget skulle møte det lavest rangerte gjenværende laget.

Både Sverige og Danmark skulle spille på hjemmebane hvis de kvalifiserte seg til kvartfinalen. Hvis Danmark skulle møte Sverige i en potensiell kvartfinale ville kvartfinaleseedingen skje internt i de respektive gruppene (A1 mot A4, A2 mot A3 og så videre).

### Utslagstablå

### Kvartfinaler

### Semifinaler

### Bronsefinale

### Finale

## Sluttplassering
Turneringens sluttplassering ifølge IIHF. Lagene rangert fra 9. til 16. plass rangeres etter deres plassering i gruppene (lagene som ender nummer fem i gruppene rangeres på 9. og 10. plass, lagene som ender nummer seks rangeres på 11. og 12. plass, lagene som ender nummer sju rangeres på 13. og 14. plass, lagene som ender nummer åtte rangeres på 15. og 16. plass.

## Prisutdeling

### Direktoratets prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

### Allstar-lag og MVP
Turneringens allstar-lag og mest verdifulle spiller (Most valuable player) ble stemt frem av internasjonale medier ved avslutningen av turneringen. Følgende spillere ble stemt frem:

## Se også
*VM i ishockey for menn 2025

## Referanser


## Eksterne lenker
*